|  |  |  |
| --- | --- | --- |
|  1 9 7 6 2 0 1 3 |  | 136.szám 2013. ***június***   |
|  Abonyi Horgász Egyesület |

#####  NYÍLT HALFOGÓ VERSENY

A 2013. évi nyílt halfogó versenyt, melyre ezúton hívjuk meg saját és külső horgásztársinkat:

 ***2013. június 22.én/szombat/***

tartjuk az egyesület horgásztavain.

**Program:** 5.00 – 5.30-ig gyülekezés, helysorsolás, helyfoglalás

 5.30 – 6.20-ig felkészülés a versenyre

 6.20 – 6.30-ig beetetés

 6.30 – 11.00-ig verseny

 11.00 – 11.30-ig mérlegelés

 11.45-kor eredményhirdetés

A versenyt három kategóriában rendezzük: I. 18 év feletti felnőttek /nők is/

 II. 14-18 év közötti ifik,

 III. 14 év alatti gyerekek.

A versenyre a verseny kezdetéig lehet jelentkezni horgászidőben a szolgálatos halőrnél.

A nevezési díj egységesen 500.-Ft. A gyerekeknek nem kell nevezési díjat fizetni.

Külsős versenyzőknek a nevezési díjon felül napijegyet is kell váltania, amivel a verseny után is horgászhat.

Felszerelés: Felnőttek és IFI-k 1 bot, maximum 2 db. horog. Gyermek: 1 bot, 1 szem horog, úszós készség.

Élvetartó szák és horogszabadító, mindenkinek kötelező.

**A verseny idejére a versenyzők kivételével az összes tóra horgászati tilalom lesz.** Csónakból horgászni tilos, kivéve ha stégnek használják. Külső segítség nem vehető igénybe.

Értékelés: Minden dkg. hal 1 pont. A mérlegelés a kisorsolt horgászhelyen történik. Az etetés az első dudaszóra, a verseny a második dudaszóra kezdődik, és dudaszóra fejeződik be. A versenyben fogott halat, mérlegelés után vissza kell engedni. Hal nem vihető el.

A győzteseknek értékes nyereményeket, kupát és oklevelet biztosítunk.

A verseny előtt 10 – 10 mázsa horogérett pontyot telepítünk .

Jó versenyt és kellemes szórakozást kívánunk.

***Főzőverseny:*** A horgászverseny után 12 órai kezdettel főzőversenyt hirdetünk meg. A verseny 16 óráig tart. A versenyre bárki jelentkezhet, tagságtól függetlenül. A versenyzőnek magának kell gondoskodnia alapanyagról és tüzelőről. Jelentkezni két kategóriában lehet: l/ halételek, II./ egyéb ételek. Nevezni lehet a halőröknél, 500.-Ft-os nevezési díj befizetésével. A helyezettek oklevelet kapnak. **Mindkét versenyünkön büfé biztosított.**

 ***GYERMEK ÉS IFJÚSÁGI PROGRAM***

A horgász programot két turnusban rendezzük meg.

1. turnus 2013. június 17 – 21-ig, a II. turnus 2013. június 24 – 28-ig tart.

Étkezésről és innivalóról mindenkinek magának kell gondoskodni. Részvételi díj nincs. A gyerekeket felkészítjük a horgásztudomány alapjaira, a trmészet szeretetére és a vízparton való helyes viselkedésre. Jelentkezni lehet Pászti János táborvezetőnél a 06304540170 telefonszámon.

 HÍREK – KÖZLEMÉNYEK

A vezetőség 2013. június 2-án rendes ülést tartott.

Megvitattuk az alapszabály és az SZMSZ-hez érkezett módosító javaslatokat.

Partszakasz kérelmeket is elbíráltunk. Ezek szerint megüresedés miatt az I/41-es partszakaszt megkapta Szalóki Pál, az I/84-est megkapta Vasenszki Miklós, a II/8-ast megkapta Dirner István, a II/39-est megkapta Nagy István, a II/41/c-t megkapta Dubai Ferenc, a III/68-ast megkapta Győr Miklós, a III/70-est megkapta Kelemen Ferenc. Az I/11-es helyet igényelte Juhász Richárd. A vezetőség úgy döntött , hogy abban az esetben kaphatja meg a helyet, ha július 31-ig a rajta lévő házra tetőt rak, és a villany ki és bekapcsolási díjat megfizeti.

Ennek hiányában a partszakaszt más kapja meg. Lipák István haladékot kért a tető megépítésére. A vezetőség július 31-i határidőt szab meg. Amennyiben a határidőt elmulasztja, más kapja meg a partszakasz használati jogot. Kérjük horgásztársainkat, hogy aki partszakaszt szeretne igényelni, tegye meg, mert most vannak szabad partszakaszok.

Horogérett ponty telepítés lesz 2013. június 13-án 10 – 10 mázsa.

Tilalom lesz június 13-án 7.00-tól június 22-én 12 óráig, kivétel a verseny.

Tehát a verseny alatt sehol nem lehet horgászni. A tilalmi idő után június 30-ig napi kettő, heti három ponty fogható. Ragadozó halra élő hallal lehet horgászni.

**Pergetni tilos!**

Abony 2013. június 04. Abonyi Horgász Egyesület Vezetősége